Jefimijs Klementjevs

Jefimijs Klementjevs (dzimis  Jēkabpils novada Mežāres pagastā) ir Latvijas krievu izcelsmes kanoe airētājs un politiķis, bijušais Rīgas domes deputāts (2009—2020) no partijas Saskaņa, 14. Saeimas deputāts no partijas Stabilitātei!.

 Dzīvesgājums 
Dzimis 1963. gadā Jēkabpils rajona Buntiķu ciemā vecticībnieku ģimenē. Mācījās Rīgas Dzelzceļnieku profesionālajā skolā, līdztekus nodarbojās ar airēšanu Rīgas sporta klubā "Darba rezerves". 1981. gadā sāka strādāt par virpotāju, piedalījās PSRS airēšanas čempionātos, pēc Latvijas neatkarības atjaunošanas bija Latvijas izlases sastāvā.  1992. gadā kopā ar brāli Ivanu Rīgā nodibināja airēšanas sporta klubu "Brāļi Klementjevi".

1992. gadā Barselonas Olimpiskajās spēlēs viņš izcīnīja 11. vietu vieniniekos 500 m distancē, bet 2000. gada Sidnejas Olimpiskajās spēlēs 7. vietu vieniniekos 1000 m distancē.
Pasaules čempionātos viņa labākais sasniegums bija 6. vieta vieniniekā 10 000 m distancē 1993. gadā, kā arī 1998. gadā 1000 m vieniniekā. Kopumā piedalījās 11 pasaules čempionātos.

2008. gadā pabeidza profesionālo karjeru sportā un tajā pašā gadā sāka piedalīties Eiropas un Pasaules senioru čempionātos un Olimpiādē veterāniem. Kopumā ieguva vairāk kā 30 veterānu titulus un paralēli strādāja par treneri un sporta funkcionāru un pievērsās politiskajai darbībai.
2024. gada 14. augustā viņam piemēroja administratīvo sodu par valsts valodas nelietošanu profesionālo un amata pienākumu veikšanai nepieciešamajā apjomā.Viens deputāts nenokārto, otrs nenāk. «Stabilitātei!» neuztrauc Valsts valodas centra sodi lsm.lv 2024. gada 3. septembrī

 Atsauces 

 Ārējās saites 
 LOK profils 
 Sports-Reference profils 

Kategorija:1963. gadā dzimušie
Kategorija:Jēkabpils novadā dzimušie
Kategorija:14. Saeimas deputāti
Kategorija:Rīgas domes deputāti (2009—2013)
Kategorija:Rīgas domes deputāti (2013—2017)
Kategorija:Rīgas domes deputāti (2017—2020)
Kategorija:Latvijas smaiļotāji un kanoe airētāji
Kategorija:1992. gada vasaras olimpisko spēļu dalībnieki
Kategorija:2000. gada vasaras olimpisko spēļu dalībnieki
Kategorija:Latvijas vecticībnieki